ЕУРАЗИЯЛЫҚ ЭКОНОМИКАЛЫҚ КОМИССИЯ
АЛҚА

Ш Е Ш І М

2021 жылғы «13» қыркүйек               № 118                               Мәскеу қаласы


Кеден одағы Комиссиясының 2010 жылғы 20 қыркүйектегі №378 шешіміне өзгерістер енгізу туралы

Еуразиялық экономикалық одақтың Кеден кодексінің 8-бабының 2-тармағына сәйкес Еуразиялық экономикалық комиссия Алқасы шешті:
1. Қосымшаға сәйкес Кеден одағы Комиссиясының «Кеден құжаттарын толтыру үшін пайдаланылатын сыныптауыштар туралы» 2010 жылғы 20 қыркүйектегі №378 шешіміне өзгерістер енгізілсін.
2. Осы Шешім ресми жарияланған күнінен бастап күнтізбелік 30 күн өткен соң күшіне енеді.


Еуразиялық экономикалық комиссия 
           Алқасының Төрағасы 				        М. Мясникович























	
	Еуразиялық экономикалық комиссия Алқасының 2021 жылғы 13 қыркүйектегі  № 118 шешіміне
ҚОСЫМША



Кеден одағы Комиссиясының 2010 жылғы 
20 қыркүйектегі №378 шешіміне енгізілетін 
ӨЗГЕРІСТЕР

1. Тауарларды өткізу ерекшеліктерінің сыныптауышында (2-қосымша):
а) 061 коды бар позиция мынадай редакцияда жазылсын:
	«061
	Еуразиялық экономикалық одақтың (Кеден одағының) техникалық регламенттерінің міндетті талаптарына сәйкестігін бағалау рәсімдерімен байланысты емес зерттеулер мен сынақтар жүргізу үшін сынамалар (үлгілер) ретінде өткізілетін тауарлар»; 


б) 063 коды бар позициядан кейін мынадай мазмұндағы позициямен толықтырылсын: 
	«064
	Еуразиялық экономикалық одақтың (Кеден одағының) техникалық регламенттерінің міндетті талаптарына сәйкестігіне бағалау жүргізу мақсаттары үшін сынамалар (үлгілер) ретінде өткізілетін тауарлар»; 


в) мынадай мазмұндағы позициялармен толықтырылсын:
	«201
	Капитал салымдарын қорғау және көтермелеу туралы келісімнің шеңберінде өткізілетін тауарлар (Ресей Федерациясы үшін) 

	202
	Өнеркәсіптің қорғаныс салалары кәсіпорындарының өндірістік және ғылыми-техникалық кооперациясы туралы үкіметаралық шарттарға сәйкес өткізілетін тауарлар (Ресей Федерациясы үшін)». 


2. Кедендік төлемдерді төлау бойынша жеңілдіктер сыныптауышында (7-қосымша):  
а) 4.3-кіші бөлімінің 4.3.1-тармағы мынадай мазмұндағы позициямен толықтырылсын: 
	«Ресей Федерациясы Салық кодексінің 185-бабы 1-тармағының 1.1-тармақшасына сәйкес Калининград облысындағы Ерекше экономикалық аймақтың аумағындағы еркін кеден аймағының кедендік рәсімінің қолданысын аяқтау кезінде ішкі тұтыну үшін шығару кедендік рәсіміне сәйкес тауарларды шығару кезінде акциз төленбейді 
	    З»;


б) 4.4-кіші бөлімінің 4.4.1-тармағы мынадай мазмұндағы позициямен толықтырылсын:
	«Ресей Федерациясы Салық кодексінің 185-бабы 1-тармағының 1.1-тармақшасына сәйкес Калининград облысындағы Ерекше экономикалық аймақтың аумағындағы еркін кеден аймағының кедендік рәсімінің қолданысын аяқтау кезінде ішкі тұтыну үшін шығару кедендік рәсіміне сәйкес тауарларды шығару кезінде ҚҚС төленбейді 
	КН».


3. Құжаттар мен мәліметтер түрлерінің сыныптауышында (8-қосымша): 
а) 4-бөлім 04131 коды бар позициядан кейін мынадай мазмұндағы позициямен толықтырылсын:   
	«04200
	Кедендік декларациялануы Еуразиялық экономикалық комиссия Кеңесінің 2021 жылғы 5 сәуірдегі № 7 өкіміне сәйкес жүргізілетін пилоттық жобаның (эксперименттің) шеңберінде жүзеге асырылатын, тауарлар оған сәйкес сатып алынған интернет-тапсырыс (күні және нөмірі)»; 


б) 7-бөлім мынадай мазмұндағы позициямен толықтырылсын: 
	«07051
	Капитал салымдарын қорғау және көтермелеу туралы келісім 
(Ресей Федерациясы үшін)»; 


в) 10-бөлім 10046 коды бар позициядан кейін мынадай мазмұндағы позициямен толықтырылсын: 
	«10047
	Интернет-алаңның (интернет-дүкеннің) атауы».


4. Тауарларға арналған декларация берілгенге дейін тауарларды шығару мәлімделуі мүмкін тауарлар санаттарының сыныптауышы (27-қосымша) 01 коды бар позициядан кейін мынадай мазмұндағы позициямен толықтырылсын: 
	«02
	[bookmark: _GoBack]Кедендік декларациялануы Еуразиялық экономикалық комиссия Кеңесінің 2021 жылғы 5 сәуірдегі № 7 өкіміне сәйкес жүргізілуге тиіс пилоттық жобаның (эксперименттің) шеңберінде жүзеге асырылатын, жеке тұлғалар кеден қоймасынан «Интернет» ақпараттық-телекоммуникациялық желісін пайдалана отырып сататын шетел тауарлары». 



_____________

